सोमवार को यशराज फिल्म्स ने अपने आधिकारिक ट्विटर अकाउंट से दो तस्वीरें शेयर की हैं। दोनों ही तस्वीरें परिणीति चोपड़ा की हैं जो अर्जुन कपूर के साथ संदीप और पिंकी फरार में नजर आने वाली हैं। इन तस्वीरों में एक्ट्रेस काफी खूबसूरत और स्टनिंग लग रही हैं। फोटो देखकर लग रहा है कि उनका किरदार एक कॉर्पोरेट महिला का है। उन्होंने सफेद और काली धारियों वाली शर्ट के साथ, काले रंग का ब्लेजर और काले रंग की पेंसिल स्कर्ट पहनी हुई है। आखों पर चश्मा लगाए परिणीति के इस लुक को देखकर आप पहली नजर में उन्हें पहचान नहीं पाएंगे।